寄題沈可久雪村
作者：方回
朝代：宋

paragraphs: 吾聞昔人善賦梅，嘗是夢中見春來。
前村深雪天未曉，焉知昨夜一枝開。
江村一雪復一雪，三白豐年與玉屑。
多事詩人要閒管，想像高唐寫奇絕。
真曾質明杖屨無，前隨牧童後樵夫。
暗香何處費摸索，寒生吟癖浩然馿。
平生我有脊梁鐵，明年八十凍不折。
卿用卿法自雪村，橫斜獨玩書窗月。